မြွေစိမ်းမြီးခြောက် (မျိုးစု)

မြွေစိမ်းမြီးခြောက် မျိုးစုဖြစ်သော (Trimeresurus) သည် အရှေ့တောင်အာရှ၊ တရုတ်နှင့် ပစိဖိတ် ကျွန်းစုများတစ်လျှောက် အာရှတိုက်တွင်တွေ့ရသော အဆိပ်ရှိမြွေ မျိုးစုတစ်ခုဖြစ်သည်။ လက်ရှိအချိန်အထိ မျိုးစိတ်ပေါင်း (၄၄)မျိုးကို အသိအမှတ်ပြု၍ ခွဲခြားသတ်မှတ်ထားသည်။

ဖော်ပြချက် 
မျိုးစု Trimeresurus ရှိ မျိုးစိတ်အများစုသည် သေးငယ်ပြီး ပါးလွှာသော ခန္ဓာကိုယ်နှင့် အမြီး ပါရှိပြီး ၎င်းမြွေအများစုမှာ မြေပြင်အထက် အပင်ပေါ်တွင် နေထိုင်ကျက်စားသည့် မျိုးစိတ်များဖြစ်သည်။ Trimeresurus မျိုးစိတ်အများစုသည် ပုံမှန်အားဖြင့် အစိမ်းရင့်ရောင်ရှိသော်လည်း အချို့မျိုးစိတ်များတွင် အဝါရောင်၊ အနက်ရောင်၊ လိမ္မော်ရောင်၊ အနီရောင် သို့မဟုတ် ရွှေရောင် အမှတ်အသားများရှိသည်။

အစာ 
Trimeresurus မျိုးစိတ်များ၏ အစာတွင် အိမ်မြှောင်များ၊ ကုန်းနေရေနေ သတ္တဝါများ၊ ငှက်များ၊ ကြွက်မျိုးနွယ်ဝင်များနှင့် အခြား နို့တိုက်သတ္တဝါငယ်များ အပါအဝင် တိရစ္ဆာန်မျိုးစုံပါဝင်သည်။

မျိုးပွားခြင်း 
မြွေပွေး မျိုးစိတ် အများစုကဲ့သို့ပင် မျိုးစု Trimeresurus မှ မျိုးစိတ်အများအပြားသည် မိခင်၏ ခန္ဓာကိုယ်အတွင်း၌သာ ဥ အု၍ အကောင်ပေါက်သော မျိုးစိတ်များဖြစ်ပြီး အကောင်ပေါက်လေးများအတိုင်း မွေးဖွားကြသည်။ သို့သော် အချို့သောမျိုးစိတ်များဖြစ်သည့် T. flavoviridis, T. kaulbacki, နှင့် T. macrolepis တို့သည် ဥ အုကြသည်။ သို့ပါသော်လည်း Trimeresurus ၏ အချို့သောမျိုးစိတ်များ၏ မျိုးပွားမှုဆိုင်ရာ ဇီဝဗေဒကိုမူ ယနေ့တိုင် သိရှိထားခြင်းမရှိသေးပေ။

အဆိပ် 
Trimeresurus မျိုးစိတ်များ၏ အဆိပ်သည် မျိုးစိတ်တစ်ခုချင်းစီအလိုက် အမျိုးအစားကွဲပြားသော်လည်း အားလုံးသည် အဓိကအားဖြင့် သွေးတွင်းအဆိပ်သင့်ပြီး လူသားများအတွက် ဆေးပညာအရ အရေးပါသည်ဟု သိပ္ပံပညာရှင်အများစုက ယူဆကြသည် ။

တွေ့ရှိရသည့် အရပ်ဒေသများ 
Trimeresurus မျိုးစိတ်များအား အိန္ဒိယနိုင်ငံ၊ အရှေ့တောင်အာရှ၊ တရုတ်နိုင်ငံတောင်ပိုင်းနှင့် ဂျပန်နိုင်ငံ၊ မလေးကျွန်းစု မှ တီမောကျွန်းအထိ တွေ့ရှိရသည်။

မျိုးစိတ်များ 

*) စာရင်းသွင်းရန် တင်ပြထားသော မျိုးစိတ်ခွဲများ အမည်စာရင်း မပါဝင်ပါ။ T ) အမျိုးအစား မျိုးစိတ်။

ဓာတ်ပုံများ

ကိုးကား 

မြွေများ
အဆိပ်ရှိ မြွေများ
မြွေမျိုးစုများ